Source: http://reflectiicotidiene.blogspot.com/2015/05/
Timestamp: 2017-11-18 02:59:08+00:00

Document:
Reflectii Cotidiene: mai 2015
Publicat de Sfetcu Florin la 01:24 Niciun comentariu: Linkuri de întoarcere către această postare
Comisia Juridică a Senatului, controlată de PSD, face o excepție pentru judecătorul Norel Popescu: îl votează pentru un mandat complet de șase ani în Consiliul Superior al Magistraturii, deși până acum înlocuitorii celor plecați din consiliu au fost validați de Senat DOAR pentru restul de mandat.
Norel Popescu îl înlocuiește pe judecătorul Toni Neacșu, condamnat pentru corupție. Potrivit practicii Senatului, Norel Popescu ar trebui validat doar pentru restul de mandat care expiră la sfârșitul anului 2016.
Decizia finală a validării se va face prin votul plenului Senatului, dominat tot de PSD. După apariția în Monitorul Oficial a validării mandatului, începe să curgă cei șase ani. Cum Norel Popescu este deja membru CSM de un an și ceva, se poate ajunge la situația neconstituțională in care mandatul său să fie de peste șapte ani.
Care este miza darului PSD pentru judecătorul Norel Popescu? Surse din breasla magistraților spun că ar fi continuitatea influenței PSD și în noul CSM, care începe cu luna ianuarie 2017.
De ce are nevoie PSD de influență în CSM? Răspunsul e simplu: CSM îi promovează pe magistrați pe funcții de conducere la instanțe, la parchete; CSM poate sancționa magistrați, poate elimina magistrați din funcții, spun specialiștii.
Cu alte cuvinte, se poate spune că, dacă PSD ajunge să controleze CSM, partidul poate exercita controlul politic asupra procurorilor și judecătorilor, poate controla întreaga Justiție.
Norel Popescu, ales în CSM cu metoda “Autobuzul PSD”
De ce ar politiza cineva alegerea unui magistrat în CSM, când instituția în sine este garantul independenței Justiției?
Răspunsul ni-l dă un raport al Inspecției Judiciare din cadrul CSM. În raport, inspectorii CSM susțin că, în 2014 judecătorii au fost duși la secția de votarede la Curtea de Apel Craiova pentru a-l vota pe Norel Popescu, pe atunci președintele Tribunalului Mehedinți, cu un autocar pus la dispoziție GRATUIT de către președintele PSD Orșova, Constantin Popescu.
De mobilizarea judecătorilor și căratul lor la secția de votare cu autocarul PSD s-a ocupat magistratul Adrian Curelea din Orșova, judecat acum de comisia disciplinară a CSM.
La alegeri, scorul a fost foarte strâns și, dacă nu ar fi existat acțiunea “autocarul PSD”, Norel Popescu NU ar fi fost ales membru CSM, spun mai mulți magistrați, ipoteză admisă până și de către judecătorul Adrian Bordea, fost președinte, acum membru simplu al consiliului.
Beneficiarul darului PSD, “avocatul” baronului Duicu, acuzat de trafic de influență din biroul premierului Ponta
Judecătorul Norel Popescu a devenit cunoscut după arestarea președintelui Consiliului Județean Mehedinți, Adrian Duicu, a șefului IPJ Mehedinți Ștefan Ponea și a președintelui PSD Orșova, Constantin Popescu (cel care a pus autocarul la dispoziție pentru a-I duce pe judecători la vot).
Norel Popescu a apărut în documentele DNA de la instanța a acestui dosar ca personajul care îl învață pe baronul PSD DUICU ce trebuie să facă pentru a câștiga un proces de incompatibilitate la Curtea de Apel Craiova și îl asigură că va avea succes (asigurare confirmată ulterior). Potrivit statututului magistraților, aceștia nu au voie să asigure servicii avocațiale.
Duicu a fost arestat pentru că a făcut trafic de influență din biroul premierului Ponta pentru promovarea șefului IPJ Ponea la centrala Poliției, precum și a soției acestuia, magistratul Elisabeta Ponea de la Curtea de Apel Craiova, ca șefă de secție la DNA. ( Elisabeta Ponea a figurat pe lista de propuneri a ministrului Justiției Robert Cazanciuc pentru funcția de șef secție judiciară din cadrul DNA, propunere retrasă ulterior)
Ponea a fost arestat pentru că a făcut trafic de influență la Curtea de Apel Craiova pentru ca Duicu să câștige procesul de incompatibilitate ( faptă realizată).
Șeful PSD Orșova, Constantin Popescu, cel care a pus la dispoziție autocarul pentru alegerea lui Norel Popescu în CSM, a fost arestat pentru că a înlesnit ca tatăl lui Ponea să primească terenuri.
Ce spun membrii CSM despre favorizarea lui Norel Popescu
Dintre membrii CSM care au fost validați de Senat pentru resturi de mandate,George Muscalu și Bogdan Gabor se consideră discriminați și au anunțat că vor și ei mandate întregi; Aron Bordea și Alina Ghica susțin că s-a încălcat legeapentru favorizarea lui Norel Popescu.
“Nouă, Senatul ne-a aplicat regula mandatului colectiv pentru ca la alegerile următoare să fie ales un nou consiliu. Văd că la el ( la Norel Popescu -nn) s-a aplicat o altă măsură și nu am nici o explicație. Din nefericire, am aflat prea târziu că Norel Popescu, ales la limită în CSM, a fost ales datorită convocării și aducerii judecătorilor cu autocarul acelui președinte PSD. Dacă am fi aflat atunci de autocar, probabil am fi luat o poziție. Din păcate, politicul este implicat.Tot din păcate, în zonă se practică această convocare și transportare a magistraților la alegeri pentru CSM, scrie chiar în raportul Inspecției Judiciare. Nu știu ce atitudine să iau” ne-a declarat Bordea, ales pe restul de mandat al locului lăsat liber de Mona Pivniceru.
Judecătorul Mircea Aron: “Pentru mine este clar că nu mi-aș fi adus alegătorii, nici măcar pe banii mei, cu autocarul pentru că nu e legal”
Judecătorul Mircea Aron, care a fost ales în CSM de colegii săi de la Înalta Curte de Casație și Justiție la alegerile generale ale magistraților de la sfârșitul anului 2010 pentru un mandat întreg al noului CSM, ne-a declarat că “ Ce s-a hotărât pentruNorel Popescu este discriminare. Nu știu de ce Comisia Juridică a Senatului a votat așa”.
În legătură cu modul de a face campanie pentru alegerile CSM și aducerea la vot a magistraților cu autocarul, deși legea interzice campania electorală în ziua alegerilor, judecătorul Mircea Aron ne-a precizat: “Eu nu pot comenta situația cu autocarul luat gratuit de la PSD pentru a-i duce pe judecători să voteze pentru Norel Popescu pentru că este pe rolul secției noastre o acțiune disciplinară. Pot să vă spun, însă, că eu n-aș fi făcut așa ceva. Pentru mine este clar că nu mi-aș fi adus alegătorii, nici măcar pe banii mei. cu autocarul pentru că nu e legal. Nu pot comenta legătura de cauzalitate a demersului judecătorilor Norel Popescu și Adrian Curelea, v-am mai spus, pentru că e pe rol o acțiune disciplinară la CSM”.
Judecătorul Norel Popescu nu a răspuns la telefon pentru a ne explica de ce s-a folosit de autocarul PSD…
Lucerna şi trifoiul sunt principalele furaje de volum folosite în hrana animalelor. Cele două culturi sunt cele mai valoroase plante de nutreţ, asigurând mari cantităţi de proteină naturală la hectar. Aceste furaje pot fi administrate în hrana animalelor atât sub formă de masă verde la iesle cât mai ales sub formă de fân, semifân, siloz pe timpul iernii.
Lucerna se întâlneşte mai ales în zona de şes, unde sunt precipitaţii mai reduse, şi reprezintă cea mai valoroasă leguminoasă pentru hrana animalelor de fermă. Trifoiul se cultivă în zona colinară, de deal şi chiar submontană, zone cu precipitaţii mai bogate. Lucerna rezistă în cultură 5-6 ani iar trifoiul 2-3 ani. În ceea ce priveşte administrarea în hrana animalelor se recomandă:
Sub formă de masă verde proaspăt cosit pentru cai, porci şi păsări.
Tot sub formă de masă verde, cosită dar pălită pentru rumegătoare (vaci, oi,capre). În caz de nepălire se produc se produc grave tulburării digestive (meteorism, indigestii) care de cele mai multe ori duc la sacrificarea animalelor.
Nu se recomandă păşunatul lucernei şi trifoiului.
Altă formă de administrare a lucernei şi trifoiului o reprezintă fânurile, recoltat manual şi mecanic, care după uscare se depozitează în şuri sau şoproane fie sub formă de vrac, fie balotat.
Lucerna şi trifoiul sunt un excelent furaj pentru animalele de reproducţie, vaci de lapte, şi în special animale gestante. În sistem gospodăresc de creşterea porcilor cele două culturi pot intra în raţia animalelor până la 50-70%, în raport de frăgezimea plantei. De asemenea se mai pot folosi, lucerna şi trifoiul, cu succes în furajarea: găinilor, raţelor, curcilor şi gâştelor.
Cantitatea de masă verde recomandată să se asigure la diferite specii de animale:
vaci în lactaţie 45-50 kg/cap;
tineret bovin 20-25 kg/cap;
cabaline 30-50 kg/cap;
oi 3-8 kg/cap;
porci adulţi 5-6 kg/cap.
Cantitatea de fân recomandată:
vaci în lactaţie 6-9 kg/cap;
tauri reproducţie 5-8 kg/cap;
tineret reproducţie 2-6 kg/cap;
ovine adulte 0,5-1 kg/cap;
berbeci 1-1,5 kg/cap;
cabaline 10-12 kg/cap.
Autor: ing. Ioan Costin Sursa recolta.eu
Distrugerea societatii prin comunism. Experiment!!
REZULTATUL EXPERIMENTULUI SE DOVEDEȘTE A FI REAL LA NIVEL SOCIAL, ORIUNDE ÎN LUME SE PRACTICĂ SISTEMUL POLITIC SOCIALISTO-COMUNIST. LA CARE SE ADUGĂ ȘI ,,SPECIFICUL” NAȚIONAL (mai mulți sau mai puțini hoți, mincinoși, leneși sau profitori ai muncii altora).
S-a întâmplat In Suedia. O posibila tema de gandire pentru romani, pentru tot ce am trait si inca se mai traieste aici:
Media celui de-al doilea test a fost 6! Nimeni nu mai era fericit. Cand a fost dat al treilea test, media notelor a fost 4.
Profesorul le-a spus ca socialismul va pica in final deoarece, atunci cand recompensa este mare, efortul pentru a avea succes este de asemenea mare. Dar cand statul nu mai acorda acea recompensa, nimeni nu va incerca sau va vrea sa aiba succes.
"Nu se poate legifera ca saracul sa fie liber, iar bogatul in afara libertatii. Ceea ce primeste o persoana, fara a fi muncit pentru aceasta, trebuie produs de cineva, care, la randul ei, nu primeste pentru ceea ce a muncit."
Cand jumatate din populatie vede ca poate sa nu munceasca, pentru ca cealalta jumatate va avea grija de ea si cand jumatatea care a muncit realizeaza ca nu are sens sa mai munceasca, pentru ca altii sunt beneficiarii muncii lor, atunci prietene, acesta este sfarsitul oricarei natiuni.
Sursa prietenul Pintilescu Fanica
Publicat de Sfetcu Florin la 01:20 Un comentariu: Linkuri de întoarcere către această postare
Cea mai aspră secetă din ultimii 1.200 de ani epuizează apa din cel mai mare rezervor al Americii
Seceta din statul California atinge noi praguri-record. Lacul Mead, cel mai mare rezervor din Statele Unite, a atins cel mai scăzut nivel de până acum. Alimentând California, Nevada și Arizona, el poate conține uimitoarea cantitate de 35 de kilometri cubi de apă. Dar acest nivel nu a mai fost văzut de foarte mulți ani.
„Ne aflăm la un nivel de 38%. Lacul Mead nu a mai fost atât de scăzut de când acesta era umplut, în anii 1930”, a spus purtătorul de cuvânt al Biroului de Reclamații al Statelor Unite din Las Vegas.
Dacă el va scădea și mai mult – ceva foarte probabil, dat fiind faptul că vara se apropie și că zăpada de pe creste nu pare să îl poată reumple – raționalizarea oficială a apei va începe pentru statele Arizona și Nevada. Și electricitatea generată de barajul Hoover, căruia lacul îi datorează existența, ar putea avea de suferit. Restricțiile de apă au fost impuse, deja, în California, dar unii hidrologi spun că raționalizarea trebuie să înceapă cât mai curând, pentru a evita un posibil dezastru.
O secetă trebuie să dureze cel puțin două decenii pentru a putea fi considerată ca fiind o „megasecetă”. Criza din California încă nu a ajuns acolo – durează de 15 ani – dar a fost deja clasificată ca fiind cea mai severă secetă din ultimii 1.200 de ani. Sursa science
Publicat de Sfetcu Florin la 23:04 Niciun comentariu: Linkuri de întoarcere către această postare
Busuiocul este si condiment si un bun insecticid. Se cultiva usor din seminte cumparate sau colectie proprie.
Se seamana direct in pamant, primavara , cand temperatura depaseste 18 grade sau in interior in luna martie si rasadit in luna mai.
- are nevoie de soare, dar apreciaza si penumbra
- ii place solul bogat in humus si bine drenat, umed, chiar racoros
- se taie florile imediat ce apar, pentru a favoriza dezvoltarea frunzelor
- se seamana in straturi, se acopera cu un strat subtire de pamant cernut si se mentine solul umed.
- puteti transplanta rasadurile printre tomate, busuiocul se zice ca da un gust bun rosiilor.
- puteti planta busuiocul pe langa locurile de odihna, deoarece alunga tantarii.
- frunzele proaspete se pot conserva prin congelare.
Gradinariti cu dragoste! Sursa vasi-gioni
Publicat de Sfetcu Florin la 08:24 Niciun comentariu: Linkuri de întoarcere către această postare
Publicat de Sfetcu Florin la 08:21 Niciun comentariu: Linkuri de întoarcere către această postare

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM